Žiadosť o povolenie na  zakopávanie mŕtvych spoločenských zvierat

Na príslušný orgán  veterinárnej správy – miestne príslušnú regionálnu veterinárnu a potravinovú správu (RVPS), je potrebné doručiť písomnú žiadosť podľa § 39 ods. 3 zákona č. 39/2007 Z. z. na zriadenie a prevádzkovanie zakopávania mŕtvych spoločenských zvierat – „cintorín pre zvieratá“ a musí obsahovať:

1.	Obchodné meno, sídlo, IČO u právnickej osoby, fyzickej osoby podnikateľa alebo
Meno, priezvisko, adresa u fyzickej osoby
2.	Meno zodpovedného konateľa 
3.	Prevádzkareň – názov, presná adresa, číslo pozemku s katastrálnej mapy,
4.	Druh a rozsah činnosti
- zakopávanie mŕtvych spoločenských zvierat (vymenovať) do váhy  ... kg na základe výnimky podľa  § 4 ods. 3 Vyhlášky č. 142/2012, ktorou sa ...
5.	Meno, adresa zodpovednej osoby za činnosť
6.	K žiadosti je potrebné priložiť:

podľa písm. d) uvedeného § 39 je potrebné priložiť ďalšiu dokumentáciu, ktorou sú v tomto prípade: 
-	overený výpis z obchodného registra nie starší ako 3 mesiace ak ide o právnickú osobu s uvedením činnosti,
-	overený výpis zo živnostenského registra nie starší ako 3 mesiace, kde musí byť uvedená činnosť zapísaná a aj uvedené miesto vzťahujúce sa na vykonávanie činnosti, ak je uvedená osoba vlastníkom nehnuteľnosti,
-	doklad o vlastníctve nehnuteľnosti nie starší ako 3 mesiace,
-	ak je na liste vlastníctva viac osôb, je potrebný ich súhlas na vykonávanie uvedenej činnosti,
-	ak nie ste vlastníkom nehnuteľnosti – nájomnú zmluvu na nehnuteľnosť na dobu nie menej ako 15 rokov,
-	výpis s katastrálnej mapy – umiestnenie nehnuteľnosti,
-	zabezpečenie nehnuteľnosti –  spôsob oplotenie proti nežiadúcemu vniknutiu na nehnuteľnosť (osôb a zvierat), veľkosť pozemku, 
-	súhlasné vyjadrenie/stanovisko k predmetu podnikania od: 
a) obce,
b) regionálneho úradu verejného zdravotníctva,
c) obvodného úradu životného prostredia.

A predložiť vypracované a verifikované tieto dokumenty:
- 	podrobný popis plánovanej vykonávanej činnosti, spôsob neškodného odstraňovania mŕtvych tiel zvierat alebo aj nádob s „popolom“ spálených zvierat,
-	ak bude súčasťou činnosti aj zber a preprava uhynutých zvierat je potrebné toto tiež uviesť do žiadosti a popísať spôsob vykonávania,
-	prevádzkový poriadok zariadenia, 
-	priestorové rozmiestnenie – zakreslenie miest na zahrabávanie - ukladanie mŕtvych tiel resp. nádob s „popolom“ do zeme a ich spôsob označovania,
-	hygienický poriadok.